جل شکتی وزارت
دریاؤں میں آلودگی
جل شکتی کے وزیرمملکت ، جناب بشیشورتودو نے آج لوک سبھا میں ایک تحریری جواب میں یہ جانکاری فراہم کی ہے۔
ملک میں دریاؤں میں آلودگی ، شہروں اورقصبات اورصنعتی علاقوں سے صنعتی فضلہ اورآلودہ اوراستعمال شدہ پانی اورجزوی طورپر صاف کئے ہوئے پانی کی نکاسی ، سیویج اورصنعتی فضلہ کی صاف ستھرا کرنے کے پلانٹس کے کام کاج اور بندوبست میں درپیش مسائل اورآلودگی کے غیرنکاتی ذرائع اورتحلیل کمی کی وجہ سے ہوتی ہے ۔ ریاستوں /مرکزکے زیرانتظام علاقوں  مقامی بلدیاتی اداروں اورصنعتی اکائیوں پریہ ذمہ اری عائد ہوتی ہے کہ وہ گندے پانی اورصنعتی فضلہ کو دریاؤ ں اوردیگر آبی ذخائر ، ساحلوں وغیرہ میں چھوڑے جانے سے پہلے انھیں آلودگی سے پاک کرنے سے متعلق مجوزہ ضابطوں پرعمل درآمد کو یقینی بنائیں ۔ اور پوجا کا سامان اور دیگر مذہبی عقیدت کی اشیاکے پانی میں پھینکنے پرپابندی لگائیں تاکہ آلودگی کی روک تھام اوراس پرقابوپانے میں مدد مل سکے ۔
ماحولیات کے تحفظ سے متعلق قانون 1986اورپانی کی آلودگی پرروک تھام اورپانی کو آلودہ ہونے سے بچانے سے متعلق قانون 1974کے التزامات کے مطابق ، صنعتی اکائیوں کے لئے یہ لازمی ہے کہ وہ اپنے ذریعہ استعمال شدہ پانی کو دریاؤں اورآبی ذخائر میں چھوڑنے سے پہلے ، ماحولیات سے متعلق مقررہ معیارات پرعمل درآمدکرنے کے ساتھ صنعتی فضلہ کو صاف کرنے سے متعلق پلانٹس  نصب کریں ۔ اس قانون کے مطابق آلودگی کی روک تھام کامرکزی ادارہ  ، آلودگی کی روک تھام سے متعلق ریاستی ادارے اور  ، آلودگی کی روک تھام سے متعلق کمیٹیا ں  ، صنعتوں کے ذریعہ فضلہ کی نکاسی سے متعلق معیارات پرعمل درآمد پرنظررکھتے ہیں اوران قوانین کے التزامات کے تحت عمل درآمدسے گریز کی صورت میں ان کے خلاف اقدامات کرتی ہیں ۔
سی پی سی بی نے تہواروں کے دوران مورتیوں کو زیرآب کرنے یاوسرجن اورپوجا کا دیگرسامان پانی میں بہانے کے بارے میں رہنما ہدایات جاری کی ہیں ۔ اورعزت مآب نیشنل گرین ٹرابیونل  نے متعلق ضلع مجسٹریٹ صاحبان اور دیگرحکام کو ہدایت کی ہے کہ وہ سی پی سی بی کی رہنما ہدایات پرعمل درآمد کویقینی بنائیں تاکہ دریاؤں اورآبی وسائل میں مورتیوں کے وسرجن سے ہونے والی آلودگی پرقابو پایاجاسکے ۔ اس کے علاوہ صاف ستھری گنگا سے متعلق قومی مشن  نے بھی تہواروں کے موقعوں پردریاؤں اورآبی ذخائر میں مورتیوں کے وسرجن کے سلسلے میں ماحولیات کے تحفظ سے متعلق قانون مجریہ 1986کی د فعہ 5کے تحت ہدایات جاری کی ہیں ۔ اس کے علاوہ ریاستوں اورمرکز کے زیرانتظام علاقوں کو بھی ہدایات جاری کی گئی ہیں کہ وہ گنیش چترتھی ، درگاپوجا، دیپاولی ، چھٹ پوجا ، وشوکرماپوجاوغیرہ جیسے تہواروں کے مواقع پردریاؤں اورآبی ذخائر میں مورتیوں کے وسرجن پرپابندی لگائیں ۔ کیونکہ ان کی وجہ سے آبی پودوں اورحیوانات کی زندگی پرمضررساں اثرات مرتب ہونے کے ساتھ ساتھ دریاؤں اور آبی ذخائر میں پانی کے معیار پربہت خراب اثرپڑتاہے ۔
ملک کے آلودہ دریاؤں کے احیاء کے سلسلے میں نیشنل گرین ٹرابیونل کے احکامات پرعمل درآمد کے ساتھ ساتھ ، ریاستوں اورمرکز کے زیرانتظام علاقوں کے لئے ضروری ہے کہ وہ سی پی سی بی کے ذریعہ کی گئی نشاندہی کے طورپر اپنے اپنے علاقوں میں واقع دریاؤں کی آلودگی کو ختم کرنے اوران کے احیاء کی غرض سے استعمال شدہ آلودہ پانی کو پھرسے صاف کرنے سے متعلق پلانٹس نصب کرنے سمیت منظور شدہ عملی منصوبوں پرعمل درآمدکریں اور مقررہ مدت کے اندراندر 2018کی اپنی رپورٹ میں انھیں شائع کریں ۔ نیشنل گرین ٹرابیونل این جی ٹی کے احکامات کے مطابق ، ریاستوں اور مرکز کے زیرانتظام علاقوں میں اورمرکزی سطح پر بھی عملی منصوبوں کی عمل آوری کا باضابطہ طورپرجائزہ لیاجاتاہے ۔
آلودگی کی روک تھام سے متعلق دہلی کمیٹی دریائے جمنا میں گرنے والے بڑے نالوں  اوردریائے جمنا کے علاقے میں مختلف مقامات پر  وقتافوقتا پانی کے نمونوں کی جانچ کرتی ہے ۔ سی پی سی بی مختلف پی سی سیز /ایس پی سی بی ایس کے اشتراک سے پانی کے معیار کی نگرانی سے متعلق قومی پروگرام کے تحت نگرانی کرنے والے اسٹیشنوں کے ایک نیٹ ورک کے ذریعہ ملک بھر کے دریاؤں اورآبی ذخائر کے پانی کے معیار کی نگرانی کررہاہے ۔ ستمبر 2018 میں سی پی سی بی کے ذریعہ شائع آخری رپورٹ کے مطابق ، ملک کے 323دریاؤں میں 351آلودہ حصوں کی نشاندہی کی گئی ہے ۔ ایسانامیاتی آلودگی کی نشاندہی کرنے والے ، بائیو –کیمیکل آکسیجن ڈیمانڈ  کے لحاظ سے نگرانی کے نتائج کی بنیادپر کیاگیاہے ۔ سی پی سی بی کی رپورٹ میں دہلی ، ہریانہ اوراترپردیش میں دریا کے یمنا کے علاقے شامل ہیں ۔ جو کہ درج ذیل ہیں :
:
|
|
دریا
|
|
ریاست
|
|
آلودہ دریا کے حصے
|
|
ترجیح
|
|
بی اوڈی رینج

|
|
یمنا
|
|
دہلی
|
|
وزیرآباد سے اساگ پورتک کاعلاقہ
|
|
I
|
|
9-80
|
|
ہریانہ
|
|
پانی پت سے سونی پت تک
|
|
I
|
|
4-55
|
|
اترپردیش
|
|
اصغرپورسے اٹاوہ شاہ پورسے الہٰ آباد 
|
|
I
|
|
12-55
نمامے گنگے پروگرام کے تحت دریاکے یمنا کے طاس کے علاقے میں آلودہ پانی کو صاف کرنے سے متعلق 1840ایم ایل ڈی صلاحیت والے پلانٹس کی تعمیر یا تزئین کاری کی غرض سے 4290کروڑروپے کے بقدر 23پروجیکٹوں کی منظوری دی گئی ہے ۔ یہ 23پروجیکٹس ہماچل پردیش  ، ہریانہ  ، دہلی  اوراترپردیش  پر محیط ہیں ۔ ان 23پروجیکٹوں میں سے 6پروجیکٹ مکمل ہوچکے ہیں ۔ دسمبر 2021 تک صاف ستھری گنگا کے قومی مشن  کے تحت دریائے جمنا کے تمام 23پروجیکٹو کے لئے 1593.32کروڑروپے کی رقم کا استعمال کیاجاچکاہے ۔
اس کے علاوہ دہلی جل بورڈ ، دریائے جمنا کے پانی کے معیار کو بہتربانے کی غرض سے یمنا کلیننگ سیل  کے توسط سے ، دریائے جمنا میں براہ راست گرنے والے نالوں کے گندے پانی کے بندوبست سے متعلق صلاحیت کو بہتربنانے ،صنعتی فضلہ کو قابل استعمال بنانے کے عمل کوبہتربنانے اورسیورنیٹ ورک کی تعمیر ، جیسے مختلف النوع کام انجام دے رہاہے ۔